Diari Oficial de la Generalitat Valenciana


Sumari del DOGV 3987, del 26-04-2001 (2001/3169)

Informació pública de la convocatòria per a cobrir en propietat per concurs oposició lliure una plaça de tècnic mitjà (urbanisme).
----------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3169


Data del document
:   20-03-2001

Organisme emissor
:   Ajuntament de Benaguasil

Tipus de document
:   Convocatòria

Descriptors 

:   * Benaguasil
    * concurs administratiu
    * administració local
    * professió de l'urbanisme

Informació pública de la convocatòria per a cobrir en propietat per concurs oposició lliure una plaça de tècnic mitjà (urbanisme). [2001/F3169]
  
Aprovades per la Resolució de l'Alcaldia de data 20 de març de 2001, les bases que han de regir el procés selectiu per a cobrir en propietat, per concurs oposició lliure, una plaça de tècnic mitjà (urbanisme), que pertany a l'oferta pública d'ocupació de l'any 2000, enquadrada en l'escala d'administració general, subescala B, vacant en la plantilla de llocs de treball d'aquest ajuntament, es publiquen tot seguit i íntegrament aquestes:
  
Primera. Objecte de la convocatòria
  
És objecte de la present convocatòria la provisió en propietat, mitjançant el sistema selectiu de concurs oposició lliure, d'una plaça de tècnic mitjà (urbanisme), que pertany a l'oferta pública d'ocupació, corresponent a l'any 2000, enquadrada en l'escala d'administració general, subescala B, amb el sou corresponent al grup B, dues pagues extraordinàries, triennis i restants emoluments que corresponguen d'acord amb la legislació vigent i acords municipals.
  
1.1. Publicitat de la convocatòria
  
La convocatòria s'anunciarà en el Butlletí Oficial de la Província de València, en el qual s'inseriran íntegrament aquestes bases, i al tauler d'edictes de la corporació. Un extracte d'aquestes es publicarà també en el Diari Oficial de la Generalitat Valenciana.
  
L'horari que haurà de realitzar l'aspirant seleccionat serè el legalment establit per a aquest ajuntament, i s'ajustarà a les necessitats del servei.
  
Segona. Norma aplicable
  
El procés selectiu s'ajustarà al que s'estableix en aquestes bases, i en allò no previst en aquestes, per la Llei 30/1984, de 2 d'agost, modificada per la Llei 23/1988, de 28 de juliol; per la Llei 7/1985, de 2 d'abril; pel Reial Decret Legislatiu 781/1986, de 18 d'abril; per la Llei 11/1999, de 21 d'abril, pel Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana, i pel Decret 33/1999, de 9 de març, del Consell de la Generalitat Valenciana; pel Reial Decret 896/1991, de 7 de juny; pel Reial Decret 364/1995, de 10 de març, i per la resta de les disposicions legals i reglamentàries aplicables.
  
Tercera. Requisits dels aspirants
  
3.1. Els que desitgen prendre part en aquestes proves selectives hauran de complir els requisits següents:
  
3.1.2. Tenir nacionalitat espanyola o la d'alguns dels restants membres de la Unió Europea.
  
3.1.3. Tenir complits 18 anys i no excedir d'aquella edat en què es puga accedir a la jubilació en el Règim General de la Seguretat Social.
  
3.1.4. Estar en possessió del títol universitari de diplomat en Dret o complir les condicions per a obtenir-lo en la data en què acabe el termini de presentació d'instàncies.
  
3.1.5. Posseir la capacitat física o psíquica suficient per al normal exercici de la funció.
  
3.1.6. No trobar-se inhabilitat penalment per a l'exercici de funcions públiques.
  
3.1.7. No haver sigut separat mitjançant expedient disciplinari del servei de qualsevol de les administracions públiques.
  
3.2. Equivalència de títols.
  
Correspon a l'autoritat acadèmica competent declarar l'equivalència de títols.
  
Els títols estrangers hauran d'estar convalidats com cal en la data de finalització del termini de presentació d'instàncies.
  
3.3. Nacionals de països comunitaris.
  
Quant als nacionals d'altres països de la Unió Europea, cal ajustar-se al que s'estableix en l'article 48.4 del Tractat de les Comunitats Europees i les disposicions que el despleguen; i al que s'estableix en la Llei 17/1993, de 23 de desembre.
  
Quarta. Sol·licituds
  
Els qui desitgen participar en les proves selectives ho hauran de sol·licitar mitjançant instància, que s'adreçarà a la Presidència de la corporació, i es presentaran al registre general durant el termini de 20 dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies es podran presentar igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
El model d'instància per a prendre part en les proves selectives serà facilitat gratuïtament per l'ajuntament. Els drets d'examen seran satisfets pels aspirants abans de presentar la instància. L'import d'aquests drets és de 3.000 pessetes, i caldrà adjuntar a la instància el resguard acreditatiu de l'ingrés.
  
Si el pagament es va efectuar mitjançant gir postal o telegràfic, es consignarà en la instància el número de gir.
  
Per a ser admesos i formar part en les proves selectives, a més de les circumstàncies personals, els sol·licitants hauran de manifestar en les instàncies que compleixen tots els requisits exigits, referits sempre a la data d'exposició del termini assenyalat per a la presentació d'instàncies, i que es comprometen a prestar el preceptiu jurament o promesa. Aquestes condicions s'hauran de mantenir al llarg de tot el procés selectiu, durant el qual, en qualsevol moment podran ser requerits els aspirants per a efectuar les comprovacions oportunes.
  
Cinquena. Admissió d'aspirants
  
Una vegada expirat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'admesos i exclosos, que es faran públiques en el Butlletí Oficial de la Província de València i al tauler d'edictes de la casa consistorial. Contra aquesta resolució es podrà presentar una reclamació en el termini de 10 dies hàbils. Les reclamacions, si n'hi ha, seran acceptades o rebutjades en la resolució que aprove les llistes definitives, que es faran públiques així mateix en la forma indicada.
  
En el supòsit que no es presente cap reclamació les llistes provisionals esdevindran automàticament definitives, el que es farà constar en la resolució de l'Alcaldia.
  
Les errades de fet es podran esmenar en qualsevol moment, d'ofici o a petició de la persona interessada.
  
En qualsevol cas, a fi d'evitar errades, i en el supòsit de produir-se, possibilitar-ne l'esmena en temps i forma, els aspirants hauran de comprovar fefaentment no tan sols que no figuren en la relació d'exclosos, sinó que, a més, els seus noms consten en la d'admesos.
  
Si en qualsevol moment del procés selectiu arribara a coneixement del tribunal que algun dels aspirants no posseeix la totalitat dels requisits exigits en aquestes bases, amb la prèvia audiència de la persona interessada, se'n proposarà l'exclusió a l'alcalde president de l'ajuntament amb indicació de les inexactituds o falsedats formulades per l'aspirant en la sol·licitud d'admissió a les proves selectives i als efectes pertinents.
  
Sisena. Tribunal qualificador
  
El tribunal qualificador que jutjarà el procés selectiu estarà compost de la manera següent:
  
President: el de la corporació, o membre d'aquesta que delegue.
  
Secretari: el de la corporació, o funcionari que delegue.
  
Vocals:
  
- El regidor delegat de l'àrea.
  
- Un representant de la Generalitat Valenciana.
  
- Un tècnic o expert designat pel president de la corporació entre especialistes en la matèria.
  
- El secretari de la corporació.
  
- Un representant del personal funcionari de la corporació proposat per l'organització sindical més representativa de l'ajuntament.
  
La designació dels membres del tribunal inclourà la dels respectius suplents i es farà pública en el Butlletí Oficial de la Província de València, així com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir una titulació o especialització igual o superior a les exigides per a l'accés a les places convocades.
  
L'ajuntament sol·licitarà dels òrgans corresponents la designació dels respectius representants, que haurà d'efectuar-se en el termini de 20 dies següents al de recepció de la sol·licitud.
  
El tribunal podrà disposar la incorporació d'assessors als seus treballs per a alguna de les proves, els quals es limitaran a l'exercici de la seua especialitat tècnica segons la qual col·laboraran amb el tribunal. Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir, i notificaran aquesta circumstància a l'Alcaldia Presidència; així mateix els aspirants podran recusar-los en la forma prevista en l'article 29 de la llei esmentada.
  
El tribunal no es podrà constituir ni actuar sense l'assistència de més de la meitat dels seus integrants titulars o suplents, indistintament. Així mateix està facultat per a resoldre les qüestions que puguen suscitar-se durant la realització de les proves per a adoptar els acords necessaris que garantisquen l'ordre que cal en aquestes en tot allò no previst en aquestes bases i per a l'adequada interpretació d'aquestes.
  
Tots els membres del tribunal tindran veu i vot, exclòs el secretari, que actuarà simplement com a tal.
  
En cada sessió del tribunal podran participar els membres titulars presents en cada moment de la seua constitució i si estan absents els suplents, sense que puguen substituir-se entre si, en la mateixa sessió.
  
Si una vegada constituït el tribunal i iniciada la sessió, el president se n'absentara, aquest designarà entre els vocals concurrents el que el substituirà durant la seua absència.
  
A efectes d'assistència el tribunal que actue en aquestes proves tindrà la categoria quarta prevista en l'article 33.2 del Reial Decret 236/1988, de 4 de març.
  
De cada sessió, el secretari estendrà una acta on es faran constar les qualificacions dels exercicis i també les incidències i les votacions que es produïsquen.
  
La actes numerades i rubricades constituiran l'expedient que reflectirà el procés selectiu portat a terme.
  
Setena. Calendari de proves: fase d'oposició
  
La data, hora i lloc del començament de les proves selectives s'anunciarà en el Butlletí Oficial de la Província de València.
  
Una vegada començades les proves selectives no serà obligatòria la publicació dels nous anuncis dels restants exercicis i incidències en el Butlletí Oficial de la Província de València. Aquests anuncis hauran de fer-se públics pel tribunal al local on s'hagen realitzat les anteriors proves i al tauler d'anuncis de l'ajuntament amb una antelació mínima de 12 hores si es tracta del mateix exercici, o de 48 hores si es tracta d'un de nou.
  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal segons l'últim sorteig realitzat a què es refereix l'article 10.3 del Decret 33/1999, de 9 de març, del Consell de la Generalitat Valenciana.
  
Els aspirants seran convocats en crida única, tret dels casos de força major justificats com cal i lliurement apreciats pel tribunal. La no-presentació d'un aspirant en el moment de ser cridat a qualsevol dels exercicis anteriors determinarà automàticament la pèrdua del seus dret a participar en el mateix exercici i en els successius, per la qual cosa quedarà exclòs del procés selectiu.
  
El tribunal podrà requerir en qualsevol moment que cada un dels aspirants acredite la seua identitat, a aquest efecte hauran d'anar proveïts del document nacional d'identitat.
  
Entre l'acabament d'un exercici i el començament del següent haurà de transcórrer un termini mínim de 72 hores i màxim de 45 dies naturals.
  
Vuitena. Desenvolupament de les proves selectives
  
L'oposició constarà de quatre proves, que tindran el caràcter i contingut que s'indiquen.
  
Primera: obligatòria i eliminatòria.
  
Consistirà a desenvolupar per escrit, durant un temps màxim de dues hores, un tema de caràcter general determinat pel tribunal, corresponent a la part de matèries comunes, encara que no s'ajuste a epígraf concret de programa. En aquest exercici es valorarà la formació general, la claredat i l'ordre d'idees, l'aportació personal de l'aspirant i la seua capacitat de síntesi.
  
Aquest exercici es qualifica de 0 a 10 punts, i seran eliminats els aspirants que no arriben als 5 punts.
  
El tribunal podrà determinar que els aspirants procedisquen a la lectura pública de l'exercici.
  
Segona: obligatòria i eliminatòria.
  
Consistirà a desenvolupar per escrit, durant un temps màxim de tres hores, dos temes elegits a l'atzar, corresponents un d'aquests a la part de matèries comunes (I), i un altre a la part de matèries específiques (II). L'exercici serà llegit davant del tribunal qualificador. En aquest exercici es valoraran els coneixements sobre la matèria específica i la seua exposició. L'exercici es qualificarà de 0 a 10 punts, i quedaran eliminats els aspirants que no aconseguisquen 5 punts.
  
Tercera: obligatòria i eliminatòria.
  
Consistirà en la resolució per escrit d'un supòsit pràctic plantejat pel tribunal relacionat amb les tasques pròpies de la plaça que s'ha de cobrir. El supòsit pràctic versarà sobre els continguts expressats en l'epígraf de matèries específiques (II). El temps màxim per a la realització d'aquesta prova serà de tres hores. Els aspirants podran fer ús en tot moment dels textos legals o codis de lleis de què vagen proveïts (però no de llibres de text, textos legals comentats, col·leccions de jurisprudència o formularis). En aquest exercici es valorarà la sistemàtica en el plantejament, la formulació de conclusions i el coneixement i adequada aplicació de la normativa vigent.
  
L'exercici es qualificarà de 0 a 10 punts, i serà necessari aconseguir un mínim de 5 punts per a superar-lo.
  
Quarta: obligatòria, però no eliminatòria.
  
Consistirà en la traducció del castellà al valencià d'un text proposat pel tribunal, sense auxili de diccionari. El temps per a la realització de la prova serà determinat pel tribunal, sense que en cap cas puga excedir de 30 minuts.
  
El present exercici es valorarà de 0 a 3 punts.
  
Novena. Qualificació i valoració dels exercicis
  
Els membres del tribunal qualificaran els exercicis de l'oposició, amb puntuació de 0 a 10 punts els tres exercicis o proves primeres, i seran eliminats els aspirants que no arriben a un mínim de 5 punts en cada un d'aquests. El quart exercici és obligatori però no eliminatori i qualificable de 0 a 3 punts.
  
Les qualificacions s'adoptaran sumant les atorgades pels distints membres del tribunal i dividint el total pel número d'assistents d'aquell.
  
Les qualificacions de cada exercici es faran públiques al tauler d'edictes de l'ajuntament, el mateix dia en què s'acorden.
  
L'ordre de qualificació definitiva serà el resultant de la suma total de punts obtinguts en les proves realitzades, i començarà amb l'aspirant que haja obtingut d'aquesta forma la puntuació total més alta i finalitzarà, si és el cas, quan el nombre d'inclosos coincidisca amb el número de llocs convocats. El tribunal no podrà declarar aprovats més aspirants que el total de places que s'han de cobrir en la convocatòria.
  
El tribunal elevarà a l'Alcaldia la proposta de nomenament com a funcionari en pràctiques a favor de l'aspirant aprovat.
  
Desena. Fase del concurs
  
Ultimada la fase de l'oposició lliure, i només dels aspirants que l'hagen superada, es procedirà a valorar els mèrits al·legats i dels quals s'haja aportat la deguda justificació documental.
  
La puntuació que el tribunal atorgarà s'ajustarà als següents barems:
  
1. Títol de llicenciatura en Dret: 2 punts.
  
2. Cursos d'especialització de la legislació valenciana reguladora de l'urbanisme: fins a 2 punts. Es valorarà en cada cas i proporcionalment la durada del curs, el seu contingut i la puntuació, si n'hi ha, atorgada en aquests.
  
3. Cursos, etcètera, de la legislació estatal reguladora de l'urbanisme: fins un màxim de 2 punts. Es valorarà en cada cas i proporcionalment la durada del curs, el seu contingut i la puntuació, en cada cas, atorgada en aquests.
  
4. Temps en què s'haja exercit, amb caràcter interí, en propietat o per qualsevol altre mitjà legal d'adscripció, treballs en idèntic lloc al que és objecte de la convocatòria: 0,20 punts per any complet, i es valoraran proporcionalment les fraccions.
  
Onzena. Presentació de documents
  
La persona aspirant proposada presentarà a la Secretaria de l'ajuntament, dins del termini de 20 dies naturals, comptats a partir de la publicació de la llista d'aprovats, els documents que acrediten complir les condicions per a prendre part en l'oposició, i que són:
  
- Original i fotocòpia per a compulsa del DNI.
  
- Original i fotocòpia per a compulsa del títol universitari mitjà com a mínim.
  
- Certificat acreditatiu de no patir cap malaltia ni defecte físic ni psíquic que impedisca el normal exercici de la funció.
  
- Certificat de no trobar-se inhabilitat penalment per a l'exercici de la funció pública.
  
- Declaració de no haver sigut separat mitjançant expedient disciplinari de qualsevol administració o ocupació pública.
  
- Declaració de no estar exercint cap lloc o activitat en el sector públic delimitat per l'article 1 de la Llei 53/1984, i indicar-hi així mateix que no realitza cap activitat privada incompatible o subjecta a reconeixement d'incompatibilitat.
  
Els opositors que tingueren la condició de funcionaris públics estaran exempts de justificar documentalment les condicions o requisits ja demostrats per a obtenir el seu anterior nomenament, i hauran de presentar el certificat del ministeri, corporació local o organisme públic del qual depenguen, que acredite la seua condició i totes les circumstàncies que consten en el seu expedient personal.
  
Els aspirants d'altres països comunitaris hauran d'aportar a més els requisits a què es refereix la Llei 17/1993, de 23 de desembre, sobre l'accés a determinats sectors de la funció pública dels nacionals dels restants estats membres de la Unió Europea.
  
Els qui dins del termini indicat, i tret de causes de força major, no presentaren documentació o, havent-la presentat, es deduïra que no compleixen els requisits exigits o incorregueren en falsedat no podran ser nomenats, i quedaran anul·lades totes les seues actuacions, sense perjudici de les responsabilitats en què pogueren incórrer per falsedat en la instància.
  
El nomenament, amb la prèvia formulació del jurament o promesa a què es refereix l'article 32.c) del Text Refós de la Llei de la Funció Pública Valenciana, haurà de prendre possessió com a funcionari en pràctiques en el termini de 20 dies comptats a partir de l'endemà de la notificació del nomenament.
  
Si no prenguera possessió dins del termini assenyalat, sense causa justificada, s'entendrà que renuncia als seus drets sobre la plaça i no obtindrà la condició de funcionari.
  
L'aspirant proposat serà nomenat per l'Alcaldia funcionari en pràctiques durant un període de tres mesos. Al final del període es farà una valoració exhaustiva de l'aptitud de l'aspirant per una comissió composta per l'alcalde, el secretari de l'ajuntament i el tècnic d'Administració General d'aquest, i una vegada realitzat l'informe per la indicada comissió l'alcalde procedirà al nomenament definitiu com a funcionari de carrera si és considerat apte per la dita comissió.
  
En cas de no ser considerat apte, l'alcalde dictarà una resolució motivada en la qual posarà de manifest que l'aspirant no ha superat el període de pràctiques i que per tant es declara no procedent el seu nomenament com a funcionari de carrera. En aquest últim cas serà preceptiu l'informe previ desfavorable al nomenament del tribunal que es constituirà a l'efecte, i que podrà practicar les proves que estime necessàries per a poder fonamentar suficientment el seu informe.
  
Dotzena. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició en tot allò no previst en aquestes bases.
  
Tretzena. Facultat de l'Alcaldia
  
L'alcalde, degudament facultat per a això, adoptarà les resolucions pertinents respecte a l'admissió d'aspirants, publicació d'anuncis i restants tràmits que pertoquen.
  
Catorzena. Recursos
  
Contra aquestes bases i la corresponent convocatòria, actes que exhaureixen la via administrativa, es pot interposar:
  
a) Recurs de reposició amb caràcter potestatiu davant de l'òrgan municipal que va dictar l'acte. El termini per a interposar aquest recurs serà d'un mes, comptat des de l'endemà de la publicació de les presents bases en el Butlletí Oficial de la Província de València i en el Diari Oficial de la Generalitat Valenciana. Interposat aquest recurs, no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes comptat des de la data de la seua interposició sense haver-se notificat la seua resolució; en aquest cas quedarà expedita la via contenciosa administrativa.
  
b) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la comunitat autònoma. El termini per a interposar el recurs és: 1) de dos mesos comptats des de la publicació d'aquestes bases en el Butlletí Oficial de la Província de València i en el Diari Oficial de la Generalitat Valenciana, si no s'ha interposat el potestatiu recurs de reposició. 2) de dos mesos, comptats des de l'endemà en què es notifique la resolució expressa del recurs de reposició, o 3) de dos mesos comptats a partir del transcurs d'un mes des de la interposició del recurs de reposició sense haver-se notificat la resolució expressa d'aquest.
  
c) Contra les resolucions i els actes de tràmit que no posen fi a la via administrativa, quan aquests últims decidisquen directament o indirectament el fons de l'assumpte, determinen la impossibilitat de confirmar el procediment, produïsquen indefensió o perjudici irreparable a drets i interessos legítims, els interessats podran interposar el recurs d'alçada en el termini d'un mes, davant de l'òrgan superior jeràrquic del que els va dictar.
  
Annex
  
I. Matèries comunes
  
Tema 1. La Constitució espanyola de 1978. La Constitució com a text normatiu. Estructura i principis fonamentals. Les lleis estatals en el sistema constitucional espanyol. Les normes del govern amb força de llei. Els tractats internacionals com a norma de dret intern. La potestat reglamentària. El reglament. Relacions entre llei i reglament.
  
Tema 2. L'ordenament comunitari. Formació i caràcters. Tractats i dret derivat. Les relacions entre el dret comunitari i el dret dels estats membres. Dret comunitari i comunitats autònomes.
  
Tema 3. La corona. Les Corts Generals: composició i atribucions. Òrgans dependents de les Corts Generals: el defensor del poble i el tribunal de comptes. El poder judicial en la constitució espanyola de 1978. El govern en el sistema constitucional espanyol. La designació i remoció del president del govern.
  
Tema 4. L'organització territorial de l'estat: les comunitats autònomes. Competències autonòmiques. L'organització política i administrativa de les comunitats autònomes.
  
Tema 5. Els conceptes d'administració pública i dret administratiu. La submissió de l'administració al dret. El principi de legalitat. La relació juridicoadministrativa. Les persones juridicopúbliques i la seua capacitat. L'administrat: concepte i classes.
  
Tema 6. L'acte administratiu: concepte i classes. Efectes i retroactivitat. La notificació dels actes i resolucions administratives. La publicació d'actes i disposicions de caràcter general. La invalidesa dels actes i disposicions administratives: anul·labilitat i nul·litat.
  
Tema 7. El procediment administratiu. Concepte. Disposicions generals sobre els procediments administratius. Les fases del procediment. Finalització del procediment. L'obligació de dictar i notificar la resolució expressa. La potestat sancionadora. Principis constitucionals. El procediment sancionador.
  
Tema 8. La revisió d'ofici dels actes administratius i de les disposicions de caràcter general. La rectificació d'errades materials. Els recursos administratius: concepte, significació i classes. La suspensió de l'execució de l'acte.
  
Tema 9. La jurisdicció contenciosa administrativa: naturalesa, extensió i límits. La nova Llei 29/1998. Òrgans i competències en l'ordre jurisdiccional contenciós administratiu. L'objecte del recurs contenciós administratiu. El procediment en primera o única instància. Les mesures cautelars.
  
Tema 10. La legislació reguladora de la contractació administrativa. Classes de contractes. Règim jurídic dels contractes. Requisits de la contractació administrativa. La selecció del contractista: procediments, formes i criteris d'adjudicació. Garanties.
  
Tema 11. L'expropiació forçosa. Naturalesa i justificació de la potestat expropiatòria. El procediment expropiatori. Reversió i indemnització reversional.
  
Tema 12. La responsabilitat de l'administració pública. Fonament constitucional i legal. Pressupostos i requisits. Efectivitat de la reparació. L'acció de responsabilitat. La responsabilitat derivada d'actes administratius.
  
Tema 13. L'administració local en la Constitució espanyola. El principi d'autonomia: significat i abast. La garantia institucional de l'autonomia local. La doctrina del tribunal constitucional.
  
Tema 14. La potestat reglamentària de les entitats locals. Òrgans titulars. Reglament orgànic i ordenances. Distinció. Procediment d'elaboració i aprovació. La publicitat de les normes locals. Els bans de l'alcaldia.
  
Tema 15. El territori municipal. Creació i suspensió de municipis. La població municipal. L'empadronament. Drets dels veïns. La participació veïnal en l'administració local.
  
Tema 16. L'organització municipal. Principis fonamentals. L'organització bàsica: l'alcalde, els tinents d'alcalde, el ple, la comissió de govern i les comissions informatives. L'organització complementària. L'estatut dels membres de les corporacions locals.
  
Tema 17. El Ple de l'ajuntament: composició i competències. La Comissió de Govern: composició, nomenament i competències. Comissions informatives. Juntes de districte i altres òrgans de gestió desconcentrada.
  
Tema 18. Règim de sessions i acords de les corporacions locals. Normes reguladores. Les sessions: classes, requisits i procediments de constitució i celebració de les sessions.
  
Tema 19. Els acords de les corporacions locals: classes i formes d'acords. Els sistemes de votació i còmput de majories. Els informes de secretaria i intervenció. Les actes i els certificats.
  
Tema 20. Les relacions entre l'administració local i les altres administracions públiques. Principis generals. Fórmules de cooperació, col·laboració i coordinació. Tècniques de control. La dissolució de les entitats locals.
  
Tema 21. La impugnació i suspensió d'actes i acords de les corporacions locals en cas de conflicte amb l'administració de l'estat i de les comunitats autònomes. Impugnació per les corporacions locals de disposicions i actes que atempten contra la seua autonomia.
  
Tema 22. El règim dels béns públics locals. Classificació d'aquests. Els béns de domini públic. Peculiaritats del seu règim jurídic en l'àmbit local. Mitjans de protecció del domini local. La problemàtica dels béns comunals.
  
Tema 23. Els béns patrimonials de les entitats locals. Formes d'adquisició i alienació. Administració, ús i aprofitament dels béns patrimonials.
  
Tema 24. Intervenció de les entitats locals en l'activitat privada. Principis i límits. Els mitjans d'intervenció. Especial referència al règim jurídic de les llicències.
  
Tema 25. El servei públic en general i en l'esfera local. La municipalització dels serveis. Pressupostos, requisits i procediment de la municipalització.
  
Tema 26. Formes de gestió dels serveis públics locals. La incidència de la Llei 13/1995, de Contractes de les Administracions Públiques en la matèria. Les formes de gestió: directa i indirecta.
  
Tema 27. La funció pública local i la normativa bàsica estatal i autonòmica sobre el règim estatutari dels funcionaris públics locals. La plantilla i la relació de llocs de treball. L'oferta d'ocupació pública. La selecció de funcionaris.
  
Tema 28. La Llei Reguladora de les Hisendes Locals. Intervenció i ordenació dels tributs locals. Les ordenances fiscals. Contingut i procediment d'elaboració.
  
II. Matèries específiques
  
Tema 29. L'ordenació territorial i urbanística. Legislació estatal i autonòmica. La sentència del tribunal constitucional de 20 de març de 1997.
  
Tema 30. Règim del sòl no urbanitzable. La Llei de la Generalitat Valenciana 4/1992, de Sòl No Urbanitzable.
  
Tema 31. La Llei 6/1998, sobre el Règim del Sòl i Valoracions. Règim urbanístic de la propietat del sòl en la legislació estatal. Els drets i deures dels propietaris del sòl.
  
Tema 32. Les valoracions. Les expropiacions. Els supòsits indemnitzatoris en la Llei 6/1998, sobre Règim del Sòl i Valoracions.
  
Tema 33. Distinció entre ordenament urbanístic i ordenació urbanística. Els instruments d'ordenació urbanística. Enumeració i fins. El pla d'acció territorial: concepte, funcions i procediment d'aprovació.
  
Tema 34. El pla general. Àmbit territorial. Determinacions per a l'ordenació urbanística estructural. Altres determinacions. Documentació. Procediment d'aprovació.
  
Tema 35. El pla parcial. Àmbit territorial. Determinacions. Estàndards mínims. Contingut formal. Procediment d'aprovació. El pla de reforma interior. Àmbit territorial. Determinacions. Estàndards. Contingut formal i procediment d'aprovació.
  
Tema 36. Els plans especials. Àmbit territorial. Objecte. Contingut formal. Procediment d'aprovació. L'estudi de detall. Àmbit territorial. Objecte. Contingut formal. Procediment d'aprovació. Els catàlegs de béns i espais protegits. Objecte. Contingut formal. Procediment d'aprovació. El projecte d'urbanització. Objecte. Contingut i procediment d'aprovació.
  
Tema 37. Les unitats d'execució. Concepte. Instruments aptes per a delimitar-les. Regles de determinació d'unitats. La cèdula d'urbanització. Concepte i supòsit de cèdula. Administració competent per a expedir-la. Homologació de plans i cèdula d'urbanització. Cèdula d'urbanització i sòl urbanitzable immediat. Procediment d'expedició de la cèdula.
  
Tema 38. Els canvis en el planejament. Les alteracions del pla general causades pel planejament de desenvolupament. Les indemnitzacions per alteracions del planejament. Suspensió de l'atorgament de llicències, d'acord de programació i plans.
  
Tema 39. Efectes d'aprovació dels plans. Executivitat i entrada en vigor del planejament. L'obligatorietat del planejament. La publicitat dels plans.
  
Tema 40. La classificació urbanística del territori. L'estatut legal de la propietat del sòl i la classificació urbanística en la legislació estatal. La classificació del territori en la Llei Reguladora de l'Activitat Urbanística. El binomi del sòl urbà, actuacions aïllades. El binomi sòl urbanitzable-actuacions integrades. Els solars. Sòl urbanitzable en absència de programa.
  
Tema 41. Conceptes fonamentals del règim urbanístic del sòl. Aprofitament objectiu, subjectiu, tipus. Excedent d'aprofitament i adquisició d'aquest. Les àrees de repartiment. Concepte. Delimitació d'àrees de repartiment en sòl urbà i urbanitzable.
  
Tema 42. Els programes. Ordenació física del territori i ordenació jurídica del procés de gestió urbanística. Planejament i programació: naturalesa jurídica del programa. La funció del programa. Contingut. Documentació.
  
Tema 43. El procediment d'aprovació del programa.
  
Tema 44. El règim d'adjudicació preferent. Beneficis legals a la iniciativa emprenedora. Les agrupacions d'interés urbanístic.
  
Tema 45. L'urbanitzador: concepte. Sistema de responsabilitats i garanties. Relacions amb els propietaris. Relacions amb l'administració.
  
Tema 46. Règims per a l'execució del planejament: actuacions integrades i actuacions aïllades. Concepte i supòsits d'aplicació. Formes de gestió de les actuacions. Prerrogatives de l'urbanitzador. La reparcel·lació forçosa. La retribució de l'urbanitzador. Les quotes d'urbanitzador.
  
Tema 47. El règim de les actuacions integrades en la gestió directa. Supòsit en què és procedent. La gestió directa municipal i per altres administracions territorials i els seus ens instrumentals. Límits a la gestió directa.
  
Tema 48. La gestió urbanística en sòl urbà. Els requisits per a l'edificació dels solars. Els programes en sòl urbà. Règim del sòl urbà, en absència de programa. Les transferències i reserves d'aprofitament.
  
Tema 49. Intervenció administrativa en l'edificació i ús del sòl: les llicències urbanístiques, concepte, naturalesa i classes. Actes subjectes a llicència urbanística. Procediment per a l'atorgament de les llicències. Atorgament de les llicències per silenci administratiu. La caducitat de les llicències.
  
Tema 50. El règim de l'edificació forçosa. Distinció entre deure i obligació d'edificar. El registre de solars i edificis a rehabilitar. La cèdula de garantia urbanística.
  
Tema 51. El deure de conservació dels immobles. El deure normal de conservació i el seu límit. Intervenció administrativa amb vista a la conservació i rehabilitació. L'estat ruïnós dels edificis. Amenaça de ruïna imminent. La intervenció en edificis catalogats. La pèrdua o destrucció d'elements catalogats.
  
Tema 52. La protecció de la legalitat urbanística. Les diferents mesures previstes en la llei.
  
Tema 53. El patrimoni públic del sòl en la legislació estatal i en la legislació autonòmica. Les societats urbanitzadores.
  
Tema 54. La tipificació de les infraccions urbanístiques. Persones responsables. Regles per a l'aplicació de sancions. Prescripcions. L'acció pública en matèria d'urbanisme. La tutela a través dels tribunals ordinaris.
  
Tema 55. Els convenis urbanístics. Concepte. Antecedents. Règim jurídic. Els convenis urbanístics en la legislació urbanística valenciana. Els convenis en la jurisprudència. Condicions dels convenis sobre planejament.
  
Tema 56. L'homologació de plans a la Llei Reguladora de l'Activitat Urbanística. Sentit i finalitat. Abast territorial i abast material. Homologació total i homologació parcial. Tramitació i efectes de l'homologació.
  
Tema 57. La inspecció registral d'actes urbanístics.
  
Tema 58. Les llicències municipals d'obertura. Activitats qualificades. Especial referència al règim jurídic de la Comunitat Valenciana.
  
Tema 59. Les aigües residuals i els residus sòlids. Competències municipals.
  
Tema 60. La situació urbanística al terme municipal de Benaguasil. Instruments d'ordenació vigents.